recursal/SuperWikiNEXT-32B huggingface dataset:
**Chloranthaceae** on koppisiemenisiin kuuluva, aromaattisia puuvartiskasveja käsittävä kasviheimo, joka muodostaa yksistään lahkon **Chloranthales**. Siinä on neljä sukua ja 75 lajia, jotka kasvavat tropiikissa ja subtropiikissa, eivät kuitenkaan Afrikassa. Madagaskarilla heimoa edustaa suku *Ascarina*.

Tuntomerkit
-----------

Heimon kasvit ovat ainavihantia puuvartiskasveja, joilla on nivelikkäät varret, vastakkainen lehtiasento, sahalaitaiset lehdet, pienet korvakkeet, jotka sijaitsevat tavallisesti tupen reunoilla, ja usein vahvasti turvonneet nivelet. Kukat ovat hyvin pieniä, yksineuvoisia, vastakohtaisia ja sijaitsevat tähkämäisissä ja usein haaraisissa kukinnoissa. Kukkalehdet sijaitsevat kiehkuroissa. Kehälehdet puuttuvat, eri kukissa heteitä ja emejä on yksi, samoin kärki-istukassa riippuvia ja suoria siemenaiheita. Hedelmä on mehevä, marjamainen tai luumarjamainen. Puuaines on pehmeää. Kromosomiluku n = 8, 14, 15.

Luokittelu ja evoluutio
-----------------------

Heimon neljästä suvusta *Hedyosmum* on suurin käsittäen 45 heimon 75 lajista. Heimo edustaa varhaista koppisiemenisten sopeutumislevittäytymistä, sillä sen fossiilit ovat yleisiä, monimuotoisia ja maailmanlaajuisia varhaisten koppisiemenisfossiilien joukossa. Varhaisliitukaudelta noin 125 miljoonan vuoden takaa tunnetaan fossiilista siitepölyä, jolle on annettu nimeksi *Asteropollis* ja joka on tunnistettu kuuluvaksi *Hedyosmum*-sukuun. Monia muitakin löytöjä on, mm. hetiöitä, joissa siitepöly on paikallaan ponnessa. Suvuissa rosolehdet (*Chloranthus*) ja *Sarcandra* kukat ovat sekundaarisesti eli toissijaisesti kaksineuvoisia: heimossa on yksineuvoisista kukista kehittynyt kaksineuvoisia.

Suvussa *Hedyosmum* kehälehdissä on ainutlaatuiset ikkunamaiset aukot. Sen hedekukissa on heteitä satamäärin, ja sikiäin on kehänpäällinen. *Hedyosmum* edustanee heimon evoluutiopuun varhaisinta kladia, ja sitä seuraavat järjestyksessä *Ascarina*, rosolehdet (*Chloranthus*) ja *Sarcandra*.

Lähteet
-------

* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. .

### Viitteet

1. ↑
2. 1 2 3 4  Stevens 2001–. Viitattu 4.12.2014

Aiheesta muualla
----------------

* Kuvia ja evoluutiopuu
* Chloranthaceae trooppisessa Amerikassa (Arkistoitu – Internet Archive)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q133208
* Wikispecies: Chloranthaceae
* CoL: 85L
* EoL: 4350
* EPPO: 1CHLF
* FoC: 10187
* Fossilworks: 55387
* GBIF: 6679
* GRIN: 258
* iNaturalist: 71476
* IPNI: 77126698-1
* IRMNG: 112816
* ITIS: 18218
* NCBI: 16737
* NZOR: 523a62bf-186f-4bf8-84e8-d7c81f77bbde
* Open Tree of Life: 1022516
* POWO: urn:lsid:ipni.org:names:77126698-1
* Tropicos: 42000018
* Watson & Dallwitz: chlorant
* WFO: wfo-7000000130

 |

 |
**ISO 9126** on kansainvälinen ISO-standardi ohjelmistojen laadun evaluointiin. Standardin tavoitteena on määritellä yhdenmukaiset mittaustavat ohjelmistojen laatuvaatimuksille. Standardia tarvitaan, koska usein erilaiset laatuun liitetyt termit, kuten esimerkiksi ylläpidettävyys, voidaan ymmärtää hyvin eri tavoin eri ihmisten keskuudessa.

Yleistä
-------

Ohjelmiston laatu vaikuttaa useisiin eri osapuoliin. ISO 9216 pyrkii ottamaan ohjelmiston laadussa useita erilaisia näkökulmia huomioon. Jaottelua tehdään esimerkiksi sen suhteen, onko kyseessä ohjelmiston loppukäyttäjä, ohjelmiston kehittäjä vaiko erillinen ohjelmiston laadun evaluoija.

ISO 9216 -standardin lisäksi on olemassa ISO 14598 -standardi, joka määrittelee prosessit, joita tulisi seurata kun ISO 9216:n määrittelemiä kriteereitä mitataan.

Standardin jaottelu
-------------------

Standardi on organisoitu neljään osaan:

* Laatumalli
* Sisäiset mittaukset
* Ulkoiset mittaukset
* Käytön laatu

### Laatumalli

Laatumalli, ISO 9126-1, on standardin ensimmäinen osa. Laatumalli jaottelee 

ohjelmiston laadukkuutta mittaavat kriteerit seuraavasti:

* **Funktionaalisuus**
	+ Soveltuvuus
	+ Tarkkuus
	+ Yhteentoimivuus
	+ Mukautuvuus (esimerkiksi mukautuvuus käytettyihin standardeihin)
	+ Turvallisuus

* **Luotettavuus**
	+ Ohjelmiston "kypsyys"
	+ Toipumiskyky
	+ Virheiden sietokyky
	+ Mukautuvuus luotettavuuteen

* **Käytettävyys**
	+ Opittavuus
	+ Ymmärrettävyys
	+ Käytettävyys
	+ Miellyttävyys
	+ Mukautuvuus käytettävyyteen

* **Tehokkuus**
	+ Ajan kulutus
	+ Resurssien kulutus
	+ Mukautuvuus tehokkuuteen

* **Ylläpidettävyys**
	+ Vakaus
	+ Analysoitavuus
	+ Muokattavuus
	+ Testattavuus
	+ Mukautuvuus ylläpidettävyyteen

* **Siirrettävyys**
	+ Sopeutuvuus
	+ Asennettavuus
	+ Vaihdettavuus (esimerkiksi päivitettäminen seuraavaan ohjelmistoversioon)
	+ Rinnakkaiselo
	+ Mukautuvuus siirrettävyyteen

### Sisäiset mittaustavat

Sisäiset mittaustavat sisältävät mittaustavat, jotka eivät vaadi ohjelmiston ajamista (staattiset mittaukset).

### Ulkoiset mittaustavat

Ulkoiset mittaustavat sisältävät mittaukset, jotka tehdään ohjelmiston suorituksen aikana.

### Käytön laatu

Käytön laatua voidaan alkaa mittaamaan kun ohjelmisto on valmis sekä lopullisessa käyttöympäristössään.

Ideaalitilanteessa ohjelmiston sisäinen laatu määrittää ulkoisen laadun, ja ulkoinen laatu puolestaan laadun ohjelmiston käytössä.

Käytön laatua mittaava standardi pohjautuu ohjelmiston laatua mittaavaan , jonka McCall sekä hänen kollegansa kehittivät vuonna 1977. McCallin laatumalli on organisoitu kolmen tyyppisten laatukarakterisointien ympärille.

Katso myös
----------

* ISO 9000
* Ohjelmiston laatu

Lähteet
-------

1. ↑  Bob Hughes ja Mike Cotterell: *Software Project Management, 5th edition*. McGraw-Hill Education, 2009. ISBN 13 978-0-07-712279-9.
2. ↑   (Arkistoitu – Internet Archive)

Kirjallisuutta
--------------

* Scalet et al. 2000: ISO/IEC 9126 and 14598 integration aspects: A Brazilian viewpoint. The Second World Congress on Software Quality, Yokohama, Japan, 2000.
**Neuilly-sur-Marne** on Ranskan kunta Pariisin itäisellä esikaupunkivyöhykkeellä, noin 12 kilometriä Pariisin keskustasta itään. Noin 77 000 asukkaan kunta kuuluu Le Raincyn arrondissementtiin Seine-Saint-Denis’n departementissa.

Neuilly-sur-Marnen läpi kulkevat Marnejoki ja Vairesin kanava.

Vuonna 1892 kunnan lounaisesta alueesta erotettiin omaksi kunnakseen Neuilly-Plaisance. Neuilly-sur-Marnen muut naapurikunnat ovat luoteessa Villemonble, pohjoisessa ja koillisessa Gagny, idässä Gournay-sur-Marne ja etelässä Noisy-le-Grand.

Lähin RER-paikallisjuna-asema on Neuilly-Plaisancen puolella 1,3 kilometriä Neuilly-sur-Marnen keskustasta. Kaksi isoa *Route nationale* -tietä, itä-länsisuuntainen RN34 ja etelä-pohjoissuuntainen RN370 risteävät Neuillyssä.

Aiheesta muualla
----------------

* Kuvia tai muita tiedostoja aiheesta **Neuilly-sur-Marne** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Neuilly-sur-Marne
**Punasiruetana** (*Arion rufus*) on kookas, siruetanoiden heimoon kuuluva kotilolaji.

Koko ja ulkonäkö
----------------

Täysikasvuinen punasiruetana on varsin kookas, täyteen pituuteensa venyneenä 10–15 cm pitkä. Tyypillisimmin se on väriltään kirkkaan oranssinpunainen, mutta myös vaihtelevan harmaita ja jopa mustia värimuotoja esiintyy. Nuoret yksilöt ovat vaaleita pään ja tuntosarvien ollessa kuitenkin tummat ja kilven ollessa juovikas. Hengitysaukko sijaitsee kilven etuosassa eläimen oikealla kyljellä. Ihossa on suuria pitkittäissuuntaisia nystyjä. Antura on väriltään harmaa, kellertävä tai punertava, reunoistaan yleensä punainen, ja eläimen erittämä lima oranssia. Uhattuna eläin vetäytyy puolipallon muotoon.

Värinvaihtelun vuoksi punasiruetanan erottaminen mustasiruetanasta (*Arion ater*) ja espanjansiruetanasta (*Arion vulgaris*) on vaikeaa ja varmuuden saaminen saattaa vaatia genitaalipreparaatin tekemistä. Erityisesti espanjansiruetana on myös yleensä oranssi, mutta punasiruetanan sävy on räikeämpi ja puhtaampi.

Levinneisyys
------------

Lajia tavataan Länsi- ja Keski-Euroopassa. Suomessa varmoja esiintymispaikkoja on Helsingissä ja Jyväskylässä. Esiintymiä lienee enemmänkin, mutta määritysvaikeuksien vuoksi riittävän varmuuden saaminen on työlästä. Laji on tulokas, jota on tavattu Suomesta 1960-luvulta alkaen. Tunnetuin esiintymä on Helsingin Pikku-Huopalahdessa.

Elinympäristö ja elintavat
--------------------------

Suomessa punasiruetana on lähes täysin kasvihuoneissa elävä laji, mutta se tulee toimeen myös niiden ulkopuolella. Keski-Euroopassa ja Ruotsissa tyypillisiä elinympäristöjä ovat erilaiset lehtimetsät ja kulttuuriympäristöt. Suomessa laji ei aiheuta massaesiintymiä, eikä sitä voi pitää tuholaisena. Etanan ravintoa ovat kasvit, mutta myös sienet, ulosteet ja jopa eläinten raadot.

Sukulaistensa tapaan yksi yksilö voinee tuottaa kesässä jopa 400 munaa.

Lähteet
-------

1. ↑  Rowson, B.: *Arion rufus* *IUCN Red List of Threatened Species. Version 2022-1*.  2017. International Union for Conservation of Nature, IUCN, Iucnredlist.org. Viitattu 1.9.2022. (englanniksi)
2. 1 2 3 4  A. Koivunen, P. Malinen, H. Ormio, J. Terhivuo & I. Valovirta: *Suomen kotilot ja etanat. Opas nilviäisten maailmaan*. Helsinki: Hyönteistarvike Tibiale Oy, 2014. ISBN 978-952-67544-6-8.  s. 63 sekä 270–271
3. 1 2 3  IdTools (englanniksi)

Aiheesta muualla
----------------

* Luonnontieteellinen keskusmuseo (Arkistoitu – Internet Archive)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q2153396
* Wikispecies: Arion rufus
* ADW: Arion\_rufus
* BioLib: 2899
* BOLD: 79733
* CoL: GMVL
* EoL: 403118
* EUNIS: 290631
* Fauna Europaea: 421780
* Fauna Europaea (new): 466584d7-61a0-4965-9c59-a83c058fe98a
* GBIF: 2294103
* iNaturalist: 84755
* IRMNG: 10236982
* ISC: 112414
* ITIS: 77078
* IUCN: 171016
* NatureServe: 2.116913
* NCBI: 6543

 |

 |
Muukonsaari

|  |  |
| --- | --- |
| Sijainti | 
LappeenrantaEtelä-KarjalaSuomi |
| Vesialue | 
Saimaa: Suur-Saimaa |
| Pinta-ala | 
1,55 km²  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Muukonsaari** on Saimaan saari Lappeenrannassa. Se sijaitsee Joutsenon keskustaan kuuluvan Pyöhiänniemen edustalla, kapean Muukonsalmen vastarannalla. Pöyhiänniemen eteläpuolella olevasta Likosenlahden (Likasienlahden) satamasta saareen on matkaa vesitse noin kolme kilometriä.

Saaren koillisosassa on retkeilyalue ja leirikeskus. Rakennettua alaa keskuksessa on yhteensä 178 neliömetriä, ja päärakennuksen lisäksi keskuksessa on saunarakennus ja neljä nukkuma-aittaa, joihin mahtuu majoittumaan yhteensä noin 30 henkilöä. Leirikeskuksen rannassa on venelaituri, uimalaituri ja nuotiopaikka.

Lappeenrannan kaupungin nuorisotoimen luopuessa leirikeskuksen käytöstä kesällä 2013, siirtyi paikka Etelä-Karjalan virkistysaluesäätiön hoitoon. Nykyisin alueella voi retkeillä ja veneillä jokamiehenoikeuksin. Alueella olevat grillikatos ja kuivakäymälät ovat kaikkien käytössä. Alueella olevia leirikeskuksen rakennuksia (mökit, sauna ja ruokalarakennus) voi säätiöltä vuokrata erikseen.

Leirikeskuksen pihasta lähtee noin kilometrin pituinen luontopolku saaren pohjoiskärjessä olevalle Lehmusniemen lehtoalueelle, joka rauhoitettiin vuonna 1985. Valtion ympäristöhallinnon aluekuvauksessa neljän hehtaarin laajuista aluetta kuvaillaan "eteläsuomalaisittain kasvillisuudeltaan poikkeuksellisen edustavaksi ja monipuoliseksi".

Lähteet
-------

### Huomioita

1. ↑  Katsottu ruotsinkielisestä Wikipediasta, jossa on sille oma lähde.

### Viitteet

1. 1 2 3  Muukonsaaren retkeilyalue Lappeenrannan kaupunki. Viitattu 11.8.2010. [vanhentunut linkki]
2. ↑  Muukonsaaren luontopolku *Etelä-Karjalan maakuntaportaali*. Tietomaakunta eKarjala Oy.  Arkistoitu 5.3.2016. Viitattu 11.8.2010.
3. ↑  Muukonsaaren lehmusniemi *www.ymparisto.fi*. Valtion ympäristöhallinto. Viitattu 11.8.2010.

Aiheesta muualla
----------------

* Muukonsaari Kansalaisen karttapaikassa
**USS Kearsarge** (runkonumero LHD-3) on Yhdysvaltain laivaston Wasp-luokan maihinnousutukialus.

Valmistus
---------

*Pääartikkeli: Wasp-luokka*
Alus tilattiin Ingalls Shipbuildingilta West Bankistä Pascagoulasta Mississipistä, missä köli laskettiin 6. helmikuuta 1990. Se laskettiin vesille 16. toukokuuta 1992 ja otettiin palvelukseen 16. lokakuuta 1993.

Palvelus
--------

Alus Hernesaaressa elokuussa 2022.
Alus on sijoitettu Norfolkin laivastotukikohtaan Virginiaan.

Alus kuuluu merijalkaväen osastoon, Amphibious Ready Groupin (ARG), jonka muut alukset ovat *USS Gunston Hall* ja *USS Arlington*. Osaston aluksiin on kuormattu Amphibious Squadron SIX, 22nd Marine Expeditionary Unit (MEU), Fleet Surgical Team 2, Fleet Surgical Team 4, Tactical Air Control Squadron 22, Helicopter Sea Combat Squadron 22, Helicopter Sea Combat Squadron 28, Assault Craft Unit 2, Assault Craft Unit 4, Naval Beach Group 2, and Beach Master Unit 2.

Alus saapui 5. elokuuta 2022 Hernesaaren laituriin Helsingin Länsisatamaan. Se lähti 8. elokuuta harjoittelemaan Suomen merivoimien kanssa pohjoiselle Itämerelle ja Hangon edustalle.

Lähteet
-------

* Gardiner, Robert (toim.): *Conway's All the World's Fighting Ships 1947–1995*. Lontoo, Englanti: Conway Maritime Press, 1995. ISBN 0-85177-605-1. (englanniksi)

### Viitteet

1. 1 2  US Carriers - USS Kearsarge
2. ↑  marines.mil
3. ↑  Antti Haavisto ja Onni Niemi: Yhdysvaltain laivaston maihin­nousu­tukialus USS Kearsarge saapui Helsinkiin *Helsingin Sanomat*. Viitattu 5.8.2022.

Aiheesta muualla
----------------

* Vesselfinder.com

* Kuvia tai muita tiedostoja aiheesta **USS Kearsarge (LHD-3)** Wikimedia Commonsissa
François-Étienne Villeret: Saint-Sulpice
Saint-Sulpicen päälaiva
**Saint-Sulpice** [sɛ̃ sylpis] on Pariisin toiseksi suurin kirkko. Se on pituudeltaan 113 metriä, leveydeltään 58 metriä ja korkeudeltaan 34 metriä ja on siten vain vähän pienempi kuin Notre Dame. Kirkko on omistettu Pyhälle Sulpicius Hurskaalle, Bourgesin piispalle.'

Kirkon edustalla sijaitsee Place Saint-Sulpice -aukio.

Historiaa
---------

Kirkko on jo toinen vanhan roomalaisen kirkon perustusten paikalle rakennettu. Ensimmäinen rakennus oli 1200-luvulta ja siihen tehtiin laajennuksia aika ajoin aina vuoteen 1631 saakka. Nykyisen rakennuksen peruskiven laski seurakuntapappi Jean-Jacques Olier vuonna 1646. Rakennustyöt jatkuivat 140 vuotta ja vuonna 1732 kirkko oli valmis lukuun ottamatta länsipäätyä, jonka rakentaminen aloitettiin 1776.

Kirkon urut.
Saint-Sulpicen eteläisen transeptin ovi sytytettiin palamaan 17. maaliskuuta 2019. Rakennuksen sisätilat kärsivät vahinkoja palosta aiheutuneesta tuhkasta.

Urut
----

Kirkon urut rakensi François-Henri Clicquot vuosina 1776–1781. Urut uudisti Aristide Cavaillé-Coll vuonna 1862, minkä jälkeen ne olivat Ranskan suurimmat. Cavaillé-Collin toiveesta pääurkuriksi tuli tällöin kuuluisa urkuvirtuoosi ja säveltäjä Louis-James-Alfred Lefébure-Wély. Hänen kuoltuaan urkurina toimi urkusinfonian isänäkin muistettu säveltäjä Charles-Marie Widor vuosina 1870–1933. Widoria puolestaan seurasi pääurkurina hänen oppilaansa säveltäjä Marcel Dupré, joka hoiti virkaa 1934–1971.

Aurinkokello
------------

Vuonna 1727 Saint-Sulpicen pappi Languet de Gercy määräsi kirkon uudistamisen yhteydessä rakennettavaksi aurinkokellon voidakseen määrittää kevätpäiväntasauksen, koska sen mukaan määräytyy pääsiäisen ajankohta. Lattiaan upotettiin pronssinen meridiaanilinja, jonka päähän pystytettiin 11 metriä korkea marmoriobeliski. Sen huipulla oli pallo ja risti. Valmistumisvuosi oli 1743. Kellon suunnitteli englantilainen kelloseppä ja astronomi Henry Sully. 

Etelänpuoleiseen ikkunaan asetettiin linssisysteemi, joka ohjasi auringonvalon niin, että se osui talvipäivänseisauksena meridiaanilinjan obeliskinpuoleiseen päähän ja päiväntasauksina kuparilaattaan lähellä alttaria. Kelloa käytettiin hyväksi myös monissa tieteellisissä mittauksissa ja se tavallaan suojeli kirkkoa tuhoutumasta Ranskan vallankumouksen aikana.

Kulttuuria
----------

Jules Massenet’n oopperan *Manon* toinen näytös tapahtuu Saint-Sulpicessa.

Dan Brownin romaani *Da Vinci -koodi* vuodelta 2003 toi Saint-Sulpiceen turistivyöryn. Turistit halusivat nähdä "Ruusulinjan", jota nimitystä romaanissa käytetään aurinkokellon meridiaanilinjasta.

Lähteet
-------

1. ↑   (englanniksi)
2. 1 2  Église Saint-Sulpice *Paris tourist office*. Viitattu 21-07-2018. (englanniksi)
Kivilamminsuo–Pitkästenjärvet

|  |  |
| --- | --- |
| Sijainti | 
Ohkola, Mäntsälä |
| Lähin kaupunki | 
Hyvinkää |
| Pinta-ala | 
220 ha |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Kivilamminsuo–Pitkästenjärvet** on Mäntsälän ja Hyvinkään rajalla sijaitseva 220 hehtaarin laajuinen Natura-alue. Se muodostuu kahdesta eri alueesta, Kivilamminsuon umpeenkasvaneesta lammesta ja keidassuosta sekä Pitkästenjärviä ympäröivistä rämeistä. Kivilamminsuo–Pitkästenjärvien suot ovat varsin luonnontilaisia, Kivilamminsuo jopa melko laaja ollakseen näin luonnontilainen.

Kivilamminsuo–Pitkästenjärvistä 49 prosenttia on keidassuota, 14 prosenttia vaihettumissuota ja rantasuota, 12 prosenttia mäntyvaltaista puustoista suota, 4 prosenttia luonnontilaista tai niiden kaltaista kuusivaltaista vanhaa metsää, 2 prosenttia luonnontilaista tai niiden kaltaista mäntyvaltaista vanhaa metsää sekä 1 prosentti humuspitoisia lampia ja järviä. Reunametsiä lukuun ottamatta alue on osa valtakunnallista soidensuojeluohjelmaa. Eteläosan metsät ja suuri osa suosta kuuluvat valtiolle. Kivilamminsuon koillinen reunametsä yksityismaata. Kivilamminsuo–Pitkästenjärvillä pesii harmaapäätikkoja, metsoja, kehrääjiä ja todennäköisesti ampumahaukkoja. Alueella esiintyy lisäksi kurkia, palokärkiä, varpuspöllöjä ja viirupöllöjä.

Lähteet
-------

1. 1 2  Kivilamminsuo–Pitkästenjärvet *Ymparisto.fi*.  25.7.2013. Ympäristöministeriö, Suomen ympäristökeskus, ELY-keskus ja AVI. Viitattu 11.7.2017.
**Muukalaisten kotielämä** on Johannes Bäckin vuonna 1886 kirjoittama hartauskirja.

Johannes Bäck sairastui vuonna 1886 vakavasti. Sairaudesta toivuttuaan hän kirjoitti rukouskirjansa *Muukalaisten kotielämä*, joka ilmestyi ensin ruotsiksi samana vuonna. Jo seuraavana vuonna se ilmestyi suomeksi. Vuoteen 1901 eli kirjoittajan kuolemaan mennessä sitä oli painettu 71 000 kappaletta. Yhteensä kirjasta on otettu suomeksi 19 painosta ja ruotsiksi 11 painosta. Näiden painosten kappalemäärät ennen vuoden 1982 lyhennettyä suomenkielistä painosta olivat suomeksi 157 000 ja ruotsiksi 49 000, eli ennen vuotta 1982 kirjaa oli painettu yteensä 206 000 kappaletta, mikä osoittaa kirjan laajaa ja pitkäkestoista käyttöä. Vuoden 1982 jälkeen painosmäärä suomeksi oli yhteensä 162 000.

Uusimmassa, vuoden 1982 lyhennetyssä laitoksessa on lyhennetty rukouksia ja poistettu niiden lomaan sijoitettuja raamatunlauseita sekä virsiä ja lauluja. Joitain harvoja rukouksia on myös poistettu.

Teos sisältää aamu- ja iltarukoukset eri viikonpäiville, juhlapäivien rukouksia, rukouksia erityistilanteisiin, eri elämänvaiheisiin ja sieluntiloihin, eri ikäluokille ja eri asemissa oleville, pyyntörukouksia sekä lyhyen esityksen siitä mitä rukous on ja mitä se ei ole.

Lähteet
-------

1. ↑  Johannes Bäck (toim. Lauri Koskenniemi): *Muukalaisten kotielämä*, s. 6. Porvoo: SLEY-Kirjat, 1982. ISBN 951-617-520-1.
2. 1 2  Johannes Bäck (toim. Lauri Koskenniemi): *Muukalaisten kotielämä*, s. 3. Porvoo: SLEY-Kirjat, 1982. ISBN 951-617-520-1.
3. ↑  Johannes Bäck (toim. Lauri Koskenniemi): *Muukalaisten kotielämä*, s. 136-139. Porvoo: SLEY-Kirjat, 1982. ISBN 951-617-520-1.
**USS John C. Stennis** (runkonumero CVN-74) on Yhdysvaltain laivaston Nimitz-luokan lentotukialus, joka on nimetty 41 vuotta Mississipin osavaltion senaattorina olleen John C. Stenniksen mukaan.

Valmistus
---------

*Pääartikkeli: Nimitz-luokka*
Alus tilattiin Newport News Shipbuilding Companyltä Newport Newsistä Virginiasta, missä köli laskettiin 13. maaliskuuta 1991. Alus laskettiin vesille 11. marraskuuta 1993 kumminaan John C. Stennisin tytär Margaret Stennis-Womble ja tilaisuuden pääpuhujana varapresidentti Albert Gore. Alus otettiin palvelukseen 9. joulukuuta 1995 ensimmäisenä päällikönään Robert C. Klosterman.

Palvelus
--------

*USS John C. Stennis*
Alus vastaanotti ensimmäisen lentokoneen F-14B:n laskuun 18. tammikuuta 1996. Aluksella tehtiin laivaston historian ensimmäinen F/A-18E/F -koneen laskeutuminen lentotukialukselle 18. tammikuuta 1997. Sillä palveli koeajojen aikana tukialuslennosto 8 ja kesäkuusta 1996 alkaen tukialuslennosto 20 (reservi), joka poistui lyhyen aikaa aluksella koulutusta saatuaan. Aluksen vakinaiseksi lennostoksi oli suunniteltu tukialuslennosto 7.

Norfolkista alus lähti 26. helmikuuta 1998 ensimmäiselle partiomatkalleen ja samalla sen kotisatamaksi määrättiin San Diego. Alus läpäisi Gibraltarinsalmen 3. maaliskuuta ja se saapui Punaisellemerelle 7. maaliskuuta kuljettuaan Suezinkanavan läpi. Se saapui 11. maaliskuuta Arabianlahdelle liittyen operaatio Southern Watchiin koottuun laivasto-osastoon.

*John C. Stennis* on Tukialustaisteluosasto 3:n johtoalus. Taisteluosaston muita aluksia ovat:

* *USS Halsey (DDG-97)*
* *USS Howard (DDG-83)*
* *USS Jarrett (FFG-33)*
* *USS Preble (DDG-88)*
* *USS Rentz (FFG-46)*
* *USS Antietam (CG-54)*
* *USS O'Kane (DDG-77)*
* *USNS Bridge (T-AOE-10)*

Alus palasi 3. toukokuuta 2013 Bremertoniin oltuaan merellä kahdeksan kuukautta. Alus siirrettiin 27. kesäkuuta Puget Soundin laivastontelakan kuivatelakalle numero 6 neljäksitoista kuukaudeksi huoltoon.

Lähteet
-------

* Gardiner, Robert (toim.): *Conway's All the World's Fighting Ships 1947–1995*. Lontoo, Englanti: Conway Maritime Press, 1995. ISBN 0-85177-605-1. (englanniksi)

### Viitteet

1. ↑  US Carriers Info
2. 1 2 3 4  US Carriers History
3. ↑  Air Forces Monthly 1996 November s. 32-34

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **USS John C. Stennis (CVN-74)**.
* USS John C. Stennis (Arkistoitu – Internet Archive)
* John C. Stennis Strike Group

*Nimitz*-luokan lentotukialukset

|  |
| --- |
| *USS Nimitz* - *USS Dwight D. Eisenhower* - *USS Carl Vinson* - *USS Theodore Roosevelt* - *USS Abraham Lincoln* - *USS George Washington* - *USS John C. Stennis* - *USS Harry S. Truman* - *USS Ronald Reagan* - *USS George H. W. Bush* |
| Edeltäjä: USS Enterprise (CVN-65) – Seuraaja: Gerald R. Ford -luokka |
**Andre Hicks** eli **Mac Dre** (5. heinäkuuta 1970 – 1. marraskuuta 2004) oli yhdysvaltalainen gangsta rap -muusikko. Hän syntyi Oaklandissa, Kaliforniassa.

Mac Dre levytti neljä varhaisinta albumiaan vuosina 1989–1992. Hänet tuomittiin sen jälkeen viiden vuoden vankeusrangaistukseen ryöstöistä tai ryöstöjen suunnittelusta. Hän teki uransa aikana yhteistyötä mm. Snoop Doggin, San Quinnin, Yukmouthin ja Keak Da Sneakin kanssa. Hänen kuuluisimmat kappaleet ovat Get Stupid, Feelin' Myself, Too Hard 4 the Fuckin' Radio, Thizzle Dance sekä Boss Tycoon. Elämänsä aikana Mac Dre tuotti noin 20 levyä, ja kuolemansa jälkeen Thizz Entertainment jatkoi musiikin tuloa.

Mac Dre jatkoi uraansa vapauduttuaan vankeudesta ja muutti vuonna 2001 Sacramentoon. Hän kuului Thizz Entertainment -yhtiön perustajiin. Hän kuoli yhä selvittämättömän henkirikoksen uhrina tehtyään paluuta esiintymisestään Kansas Cityssä, Missourissa. Mac Dren ampujaksi epäiltiin Kansas City räppäriä Anthony "Fat Tone" Watkinsia, jonka Andre "Mac Minister" Dow, Mac Dren vanha ystävä surmasi. Dow tuomittiin myöhemmin Watkinsin murhasta elinkautiseen vankeuteen ilman ehdonalaisen mahdollisuutta.

Mac Dren hautakivi anastettiin 26. elokuuta 2006.

Mac Dre perusti Bay Arean "Hyphy"-tyylin ja jatkoi sitä vuoteen 2004 asti, josta sitä on jatkettu.

Diskografia
-----------

* 1989: Young Black Brotha EP
* 1991: California Livin'
* 1992: What's Really Going On?
* 1992: Back N Da Hood
* 1993: Young Black Brotha: The Album
* 1998: Stupid Doo Doo Dumb
* 1998: Don't Hate the Player Hate the Game
* 1999: Rapper Gone Bad
* 2000: Heart of a Gangsta, Mind of a Hustla, Tongue of a Pimp
* 2001: Turf Buccaneers
* 2001: Mac Dre's the Name
* 2001: It's Not What You Say... It's How You Say It
* 2002: Mac Dammit Man & Friends: City Slickers
* 2002: Thizzelle Washington
* 2002: Remember Me
* 2003: Al Boo Boo
* 2004: Ronald Dregan: Dreganomics
* 2004: The Genie of the Lamp
* 2004: The Game Is Thick, Vol. 2
* 2005: Da U.S. Open
* 2005: Money Iz Motive
* 2005: 15 Years Deep
* 2005: 23109 Exhibition of Speed
* 2006: Uncut
* 2006: 16 Wit Dre
* 2006: Alaska 2 tha Bay
* 2006: 16 Wit Dre, Vol. 2
* 2006: Tales of II Andre's
* 2007: Everybody Ain't Able
* 2007: Starters in the Game
* 2007: Pill Clinton
* 2008: A Tale of Two Andres
* 2008: What It Thizz
* 2008: Dre Area

Lähteet
-------

1. ↑  Mac Dre *Allmusic.com*. Viitattu 19.7.2011.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |
**Ntuthuko MacBeth-Mao Sibaya** (s. 25. marraskuuta 1977 Durban, Etelä-Afrikka) on eteläafrikkalainen jalkapalloilija, pelipaikaltaan keskikenttäpelaaja. Hän edusti pitkään Venäjän miesten jalkapallon korkeimmalla sarjatasolla Venäjän valioliigassa pelaavaa Rubin Kazanin joukkuetta.

Sibaya kuului Etelä-Afrikan maajoukkueeseen muun muassa vuoden 2002 MM-kilpailuissa ja pelasi täyden ajan Etelä-Afrikan kaikissa kolmessa ottelussa.

Saavutukset
-----------

**Rubin Kazan**

* Venäjän valioliigan voitto: 2008, 2009
* Venäjän supercupin voitto: 2010
* Itsenäisten valtioiden yhteisön cupin voitto: 2010
* La Manga Cupin voitto: 2005, 2006

Lähteet
-------

1. ↑  Eskola, Jussi, ym.: *Jalkapallon MM-kisat 2002*, s. 32. Intereuropean Publications Ltd Oy, 2002. ISBN 951-97920-6-6.
2. ↑  Eskola, Jussi, ym.: *Jalkapallon MM-kisat 2002*, s. 29–32. Intereuropean Publications Ltd Oy, 2002. ISBN 951-97920-6-6.

  

Etelä-Afrikan joukkue – Jalkapallon MM-kilpailut 2002
1 Vonk |
2 Nzama |
3 Carnell |
4 A. Mokoena |
5 Lekgetho |
6 Sibaya |
7 Fortune |
8 Mngomeni |
9 Mukansi |
10 Mnguni |
11 Pule |
12 T. Mokoena |
13 Issa |
14 Nomvethe |
15 Zuma |
16 Arendse |
17 McCarthy |
18 Buckley |
19 Radebe |
20 Marlin |
21 Pienaar |
22 Molefe |
23 Koumantarakis |
Valmentaja Sono

Etelä-Afrikan joukkue – Maanosaliittojen cup 2009
1 Fernández |
2 Gaxa |
3 Masilela |
4 Mokoena |
5 Mhlongo |
6 Sibaya |
7 Davids |
8 Tshabalala |
9 Mphela |
10 Pienaar |
11 van Heerden |
12 Modise |
13 Dikgacoi |
14 Booth  |
15 Mdledle |
16 Khune |
17 Parker |
18 Fanteni |
19 Moon |
20 Khumalo |
21 Mashego |
22 Baloyi |
23 Gould |
Valmentaja Joel Santana

Etelä-Afrikan joukkue – Jalkapallon MM-kilpailut 2010
1 Josephs |
2 Gaxa |
3 Masilela |
4 Mokoena |
5 Tshabalala |
6 Sibaya |
7 Thwala |
8 Ngcongca |
9 Sangweni |
10 Pienaar |
11 Davids |
12 Modise |
13 Dikgacoi |
14 Booth  |
15 Khuboni |
16 Khune |
17 Parker |
18 Letsholonyane |
19 Moriri |
20 Khumalo |
21 Mphela |
22 Nomvethe |
23 Walters |
Valmentaja Parreira
**Saint-Rivoal** (bretoniksi *Sant-Riwal*) on kunta läntisessä Ranskassa Finistèren departementissa Bretagnen alueella. Se sijaitsee noin 47 kilometriä Brestin kaupungista itään.

Kunta sijaitsee keskellä Armorikan luonnonpuistoa ja Monts d'Arréen vuorijonoa. Kunnan alueella oleva 381 metriä korkea vuori Mont Saint-Michel de Brasparts kohoaa ympäröivästä Yeun Elezin soisesta maastosta. Vuoren huipulla on Pyhän Mikaelin kunniaksi pystytetty kappeli. Kappelin paikalla oli vuonna 1672 valmistunut temppeli joka hävitettiin Ranskan suuren vallankumouksen aikana. Nykyinen kappeli valmistui vuonna 1891. Kappelin vieressä on betoninen ympyrä. Se on jäännös suurikokoisesta Bernhard-tutkasta, jota käytettiin saksalaisten lentokoneiden radionavigointiin toisen maailmansodan aikana.

Vuori tunnetaan nimellä Mont Saint-Michel de Brasparts, koska Saint-Rivoal oli osa Braspartsin kuntaa vuoteen 1925 saakka. Saint-Rivoalin kunta on nimetty Saint Rivoal -nimisen pyhimyksen mukaan, joka oli Britteinsaarilta 500-luvulla Armorikaan saapunut pappi.

  

* Pyhän Mikaelin kappeliPyhän Mikaelin kappeli
* Saksalaisten Bernhard-tutka, joka oli samanlainen kuin Mont Saint-Michel de Braspartsin vuorellaSaksalaisten Bernhard-tutka, joka oli samanlainen kuin Mont Saint-Michel de Braspartsin vuorella

Lähteet
-------

1. ↑  Comparateur de territoire Institut National de la Statistique et des Études Économiques. Viitattu 2.7.2021. (ranskaksi)
2. ↑  On the road, Stage 1 Tour de France 2021. Viitattu 2.7.2021. (englanniksi)
3. ↑  Découvrir Saint-Rivoal Mairie de Saint-Rivoal & Ti-kêr Sant-Riwal. Viitattu 2.7.2021. (ranskaksi)

Aiheesta muualla
----------------

* Kuvia tai muita tiedostoja aiheesta **Saint-Rivoal** Wikimedia Commonsissa
**Poliittinen itsemurha** tarkoittaa tilannetta, jossa poliitikon ehdottama laki, tekemä päätös, kannattama asia tai sanoma kommentti on niin epäsuosittu kansalaisten silmissä, että se auttamatta johtaa vaalitappioon tai virasta erottamiseen tai eroamiseen. Myös tilannetta, jossa poliitikon urakehitys puolueessaan loppuu hänen käännyttyään puolueen johtoa vastaan, voidaan pitää poliittisena itsemurhana.

Esimerkkejä
-----------

Marine Le Pen torppasi isänsä Jean-Marien vaaliehdokkuuden vuonna 2015, sillä hän piti isänsä antisemitistisiä kommentteja poliittisena itsemurhana.

Paavo Väyrynen piti vuonna 2022 blogikirjoituksessaan mahdollisena poliittisena itsemurhana sitä, jos Keskusta tukisi Suomen Nato-jäsenyyttä. Vuotta aiemmin hän oli käyttänyt samaa ilmaisua siitä, jos Keskusta vaatisi vähintään 15 000 suuruisen kiintiön asettamista työperäiselle maahanmuutolle.

Lähteet
-------

1. ↑  political suicide *Political Dictionary*. Viitattu 6.9.2022. (englanniksi)
2. ↑  Tolkki, Kristiina: Analyysi: Suomessa lapsilisä kuuluu myös miljonääreille, ja olisi poliittinen itsemurha vaatia asiaan muutosta  3.3.2020. Yleisradio. Viitattu 6.9.2022.
3. ↑  Jokinen, Riku: "Se oli poliittinen itsemurha" *Helsingin Sanomat*.  20.10.2010. Viitattu 6.9.2022.
4. ↑  Töyrylä, Katriina: Ranskan äärioikeiston johtaja tuohtui isänsä juutalaiskommenteista – "poliittinen itsemurha" *Yleisradio*.  8.4.2015. Viitattu 6.9.2022.
5. ↑  Väyrynen, Paavo: "Tekeekö Keskusta poliittista itsemurhaa?" *Uusi Suomi*.  11.4.2022. Viitattu 6.9.2022.
6. ↑  Väyrynen, Paavo: Tekeekö Keskusta poliittista itsemurhaa? *paavovayrynen.fi*.  8.4.2021. Viitattu 6.9.2022.
**Saint-Sever** on kunta Lounais-Ranskassa Landesin departementissa Uuden-Akvitanian alueella. Se sijaitsee Adour-joen varrella, noin 17 kilometriä Mont-de-Marsanin kaupungista lounaaseen.

Historia
--------

Kaupungin alueelta on tehty arkeologisia löytöjä paleoliittiselta ajalta. Myös roomalaisten hallintakauden esineitä on löydetty. Nykyinen kunta kehittyi Saint-Severin benediktiiniläisluostarin ympärille. Sen perusti Guilhem Gascognelainen vuonna 988. 1100-luvulla kaupunkia linnoitettiin. Tuolloin kaupungin kautta kulki runsaasti pyhiinvaeltajia Santiago de Compostelaan, jonne kulkevien teiden risteyksessä se sijaitsi. Kaupunki vaurastui kaupan ansiosta. Vuonna 1152 Eleonoora Akvitanialaisen ja Henrik II:n avioliiton seurauksena koko Gascogne, ja samalla myös Saint-Sever, ajautuivat Plantagenettien hallintaan. Tämän jälkeen Gascogne oli jatkuvien Englannin ja Ranskan välisten valtataisteluiden kohteena aina satavuoteisen sodan loppuun vuonna 1453. Kaupunki toipui sodista ja uusi kukoistuskausi alkoi, ja 1700-luvulla se laajeni kaupungin muurien ulkopuolelle. Nykyään Saint-Sever on maatalouskaupunki, jonka päätuotteita ovat maissi, hanhenmaksa ja Chalossen naudanliha.

Nähtävyydet
-----------

Saint-Severin benediktiiniläisluostari kuuluu Unescon maailmanperintöluetteloon osana Pyhän Jaakobin pyhiinvaellusreittiä. Kunnan toinen luostari on vuosina 1278–1280 perustettu dominikaaniluostari *Couvent des Jacobins*. Sen rakentamista tuki Englannin kuningas Edward I:n vaimo Eleonoora Kastilialainen. Kaupungin härkätaisteluareena *Arènes Henri Capdeville* on rakennettu vuonna 1919.

  

* Saint-Severin luostariSaint-Severin luostari
* Couvent des JacobinsCouvent des Jacobins
* Arènes Henri CapdevilleArènes Henri Capdeville

Tunnettuja kuntalaisia
----------------------

* René Crabos (1899-1964), rugbyn pelaaja
* Frédéric Fauthoux (s. 1972), koripalloilija

Lähteet
-------

1. ↑  Comparateur de territoire Institut National de la Statistique et des Études Économiques. Viitattu 10.7.2023. (ranskaksi)
2. ↑  Un site occupé depuis l’Antiquité Mairie de Saint-Sever. Viitattu 10.7.2023. (ranskaksi)
3. ↑  La fondation de la ville et son développement Mairie de Saint-Sever. Viitattu 10.7.2023. (ranskaksi)
4. ↑  Une période de déclin Mairie de Saint-Sever. Viitattu 10.7.2023. (ranskaksi)
5. ↑  Reconstructions et Révolution Mairie de Saint-Sever. Viitattu 10.7.2023. (ranskaksi)
6. ↑  Dax > Nogaro Tour de France 2023. Viitattu 10.7.2023. (englanniksi)
7. ↑  Le couvent des Jacobins Mairie de Saint-Sever. Viitattu 10.7.2023. (ranskaksi)
8. ↑  Les arènes Henri Capdeville Mairie de Saint-Sever. Viitattu 10.7.2023. (ranskaksi)

Aiheesta muualla
----------------

* Kuvia tai muita tiedostoja aiheesta **Saint-Sever** Wikimedia Commonsissa
**Poru-aktio** on taiteilijaseura NYTE ry:n performanssi, jota se esitti vuonna 1990 Eurassa, Porissa ja Unkarissa sekä vuonna 1991 Kuubassa. Poru-aktion TV-taltiointi esitettiin Musta Ikaros -ohjelmassa vuonna 1992. Vuoden 1990 esityksissä Poru-aktiota toteuttivat taiteilijat Eija Hannus, Saija Hairo, Kaisu Koivisto, Jere Kuusinen, Rolf Lehtinen, Henry Merimaa, Päivi Setälä, Pia Puisto, Pertti Saari, Sinikka Santikko, Veijo Setälä ja Matti Vuorenpää.

NYTE ry esitti Poru-aktion ensimmäisen kerran Eurassa 25.8.1990 järjestetyn ympäristötaidetapahtuman päätapahtumana. Tapahtuma sijoittui Eurajokeen ja sen rannoille ja sen tarkoituksena oli nostaa esille Eurajoen tilaa ja suojelua.Jokeen oli aiempana vuonna levinnyt rikkihappoa ja myöhemmin lipeää. 31.8.1990 taiteilijaseura esitti teoksen myös Kokemäenjoen rannassa Porissa. Marraskuussa 1990 NYTE ry toteutti nättelyn Egerissä, jolloin Poru-aktio esitettiin Eger-joen rannalla.

Poru-aktiosta kuvattiin myös videoesitys Karhuluodossa meren rannalla, jonka Ylen TV 1 esitti 16.5.1991 Musta Ikaros -kulttuuriohjelmassa. Vuoden 1991 marraskuussa yhdistys teki tutustumis- ja performanssimatkan Kuubaan, jolloin Poru-aktio nähtiin Havannassa sekä Batabanossa.

Poru-aktio -performanssin esittäjät olivat pukeutuneet vihreisiin sairaalahenkilökunnan asuihin sekä hengityssuojaimiin. Performanssissa käytettiin lavasteena televisioruutuja, joissa näkyi videokuvaa. Joki muodosti olennaisen osan performanssin ympäristöä, sillä siitä nostettiin pohjamutaa osaksi performanssia. Taustamusiikkina performanssissa käytettiin yksitoikkoista hidasta rytmiä. Performanssissa kuljetettiin veneellä alaston mieshenkilö rantaan, mikä oli viittaus Lemminkäisen tarinaan.

Lähteet
-------

1. ↑  NYTE ry: Arkipäivän syyhy -näyttelyn tiedote *Poriginal gallerian verkkosivut*.  7.4.1993. Porin taidemuseo.  Arkistoitu 6.12.2017. Viitattu 5.12.2017.
2. 1 2  NYTE ry: NYTE ry, Poru-aktio, Unkari ja Suomi 1990 *archive.poriartmuseum.fi*.  19.1.2015. Porin taidemuseo.  Arkistoitu 6.12.2017. Viitattu 5.12.2017.
3. ↑  Poruaktio ja jokiteoksia ympäristötaidetapahtumassa.  *Satakunnan Kansa*, 23.8.1990.
4. ↑  Ajatuksia heräteltiin taiteen keinoin Eurassa.  *Satakunnan Kansa*, 27.8.1990.
5. ↑  Erkki Linnala: Tehoavaa niukkuutta.  *Satakunnan Kansa*, 1990.
6. ↑  Nyte esittäytyi Egerissä.  *Satakunnan Kansa*, 16.11.1990.
7. ↑  NYTE ry, Poru-aktio, Karhuluoto 1991 *archive.poriartmuseum.fi*.  19.1.2015. Porin taidemuseo.  Arkistoitu 6.12.2017. Viitattu 5.12.2017.
8. ↑  Henry Merimaa: 10 vuotta NYTEä, äänitallenne.  10.8.1997. Porin taidemuseo.  Arkistoitu 6.12.2017. Viitattu 5.12.2017.
9. ↑  NYTE ry: Poru-aktion tiedote "Poru tulee nyte" *NYTE ry:n lehtileikkeitä*.  31.8.1990. Porin taidemuseo.  Arkistoitu 6.12.2017. Viitattu 5.12.2017.
**Porvenirin verilöyly** oli 28. tammikuuta 1918 Porvenirin kylän lähellä Presidion piirikunnassa Texasissa tehty joukkomurha, jossa surmattiin 15 meksikolaista siviiliä. Surmatyön tekijät olivat Texas Rangersin jäseniä, Yhdysvaltain ratsuväen sotilaita sekä paikallisia tilanomistajia. Uhrit olivat miespuolisia ja iältään 16–72-vuotiaita. Verilöyly oli kosto joulupäivänä 1917 tehdystä hyökkäyksestä, jossa tapettiin kolme ihmistä, mutta Porvenirin kyläläisten osallisuudesta silloiseen hyökkäykseen ei ole näyttöä. Joulupäivän murhien tekijät olivat todennäköisemmin Meksikon puolelta Texasiin hyökänneitä Pancho Villan kannattajia, joista monet surmattiin jo tapaninpäivänä tehdyssä vastahyökkäyksessä.

Porvenirin kylää ei enää nykyään ole olemassa, koska asukkaat muuttivat sieltä pois verilöylyn jälkeen.

Lähteet
-------

1. ↑  1918 Porvenir Massacre *porvenirmassacre.org*. Viitattu 16.3.2019. (englanniksi)
2. ↑  Porvenir massacre on Texas border haunts descendants 100 years later *El Paso Times*.  2.2.2018. Viitattu 16.3.2019. (englanniksi)
3. ↑  Brite Ranch Raid *Texas State Historical Association*. Viitattu 16.3.2019. (englanniksi)

Aiheesta muualla
----------------

* Porvenir Texas -dokumenttielokuvan traileri
Mikkelin kaupungintalo.
**Mikkelin kaupungintalo** sijaitsee Mikkelin torin etelälaidalla, osoitteessa Raatihuoneenkatu 8–10, Mikkelin seutukirjaston vieressä. Vuonna 1912 valmistuneen rakennuksen on suunnitellut arkkitehti Selim A. Lindqvist.

Torin etelälaidan tontti varattiin kaupungintalolle jo kaupungin perustamisen yhteydessä. Mikkeliin puuhattiin kaupungintaloa ensi kerran 1840-luvulla ja uudelleen 1880-luvulla, mutta nämä hankkeet eivät toteutuneet. Vuonna 1907 suunnitelmat tilattiin Selim Lindqvistiltä. Piirustukset on päivätty heinäkuussa 1911, samaan aikaan Lindqvistin Mikkeliin suunnitteleman Naisvuoren vesitornin kanssa. Kaupungintalon peruskivi laskettiin elokuussa 1911 ja se valmistui seuraavana vuonna. Talon arkkitehtuuria on luonnehdittu jälkijugendiksi ja wieniläisjugendiksi. Myös vaikutteita skotlantilaisesta arkkitehtuurista on nähtävissä. Lindqvist suunnitteli taloon sekä kiinteän että irtaimen sisustuksen. Valtuuston ohella rakennuksessa toimivat alun perin muun muassa maistraatti, raastuvanoikeus, rahatoimikamari, tullikamari, rakennuskonttori, kirjasto lukusaleineen sekä terveyshallituksen rokotushuone.

Vuoden 1918 sisällissodan aikana kaupungintalossa toimi valkoisten Savon rintaman esikunta. Talo vaurioitui talvisodan pommituksissa vuonna 1940, ja sodan jälkeisten korjaustöiden yhteydessä sitä korotettiin vuonna 1947 kolmannella kerroksella. Pihasiipeen tehtiin vastaava korotus vuonna 1977. Kaupungintaloa laajennettiin sen taakse vuonna 1986 valmistuneella kaupungin virastotalolla, jonka suunnitteli kilpailuvoiton pohjalta Hannele Storgårds.

Lähteet
-------

1. 1 2 3 4  Kohti kaupungin vuosipäivää: Kaupungintalon historiaa Mikkelin kaupunki 12.2.2019. Viitattu 12.7.2019.
2. 1 2  Asko Salokorpi: *Selim A. Lindqvist – arkkitehti*, s. 52, 116. Sarmala, Helsinki 2001.
3. ↑  Mannerheimin päämaja siirtyi Mikkeliin sata vuotta sitten, 11.4.1918 (Arkistoitu – Internet Archive) Mikkelin kaupunki 16.5.2018. Viitattu 13.7.2019.
4. ↑  Mikkelin hallitustori ympäristöineen Valtakunnallisesti merkittävät rakennetut kulttuuriympäristöt RKY, Museovirasto. Viitattu 12.7.2019.
5. ↑  Kaupungintaloista järjestetyt arkkitehtuurikilpailut (Arkistoitu – Internet Archive) Arkkitehtuurimuseo. Viitattu 12.7.2019.
**Luiz Adriano de Souza da Silva** (s. 12. huhtikuuta 1987 Porto Alegre, Brasilia) on brasilialainen jalkapalloilija. Hän edustaa italialaista Milania ja on pelipaikaltaan hyökkääjä.

Ennätykset
----------

Luiz Adriano teki mestarien liigan ottelussa BATEa vastaan peräti viisi maalia. Luiz Adriano jakaa tämän ennätyksen Barcelonan Lionel Messin kanssa.

Seurajoukkueura
---------------

Luiz Adriano on brasilialaisseura Internacionalin kasvatti. Hän koki joukkueessa uransa huippuhetkiä, kun se voitti vuoden 2006 seurajoukkueiden maailmanmestaruuskilpailuiden loppuottelussa Barcelonan. Hän alusti joukkuetoverinsa Adriano Gabirun voittomaalin. Aikaisemmin välieräottelussa Luiz Adriano oli itse onnistunut maalinteossa Al-Ahlia vastaan.

2. maaliskuuta 2007 hän siirtyi ukrainalaisseura Šah’tar Donetskiin 3 miljoonan euron siirtokorvauksen. Hän voitti toisella kaudellaan joukkueessa Ukrainan pääsarjamestaruuden ja seuraavalla kaudella 2008–2009 joukkue selviytyi aina UEFA Cupin loppuotteluun saakka. Luiz Adriano teki loppuottelun ensimmäisen maalin. Šah’tar Donetsk voitti ottelun lopulta numeroin 2–1 jatkoajan jälkeen.

20. marraskuuta 2012 Mestareiden liigan ottelussa Nordsjællandia vastaan Luiz Adriano teki reilun pelin vastaisen maalin, kun brasilialaispelaaja Willian potkaisi erotuomaripallon jälkeen pallon kohti tanskalaismaalivahti Jesper Hansenia, mutta Luiz Adriano kävi hakemassa pallon ja sijoitti sen tyhjään maaliin. Ottelu päättyi 5–2 Šah’tar Donetskin hyväksi. 

Brasilian jalkapallomaajoukkueessa Luiz Adriano debytoi marraskuussa 2014 Turkkia vastaan.

Lähteet
-------

1. ↑  Inter vende Luiz Adriano para o Shakhtar Donetsk O Globo. Viitattu 29.9.2010. (portugaliksi)
2. ↑  Brassihyökkääjän säälittävä temppu loksautti leuat - katso UCL-kooste

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Luiz Adriano**.
* Luiz Adrianon esittely Thetopforward.com-sivustolla (englanniksi)
**Luka Mezgec** (s. 27. kesäkuuta 1988) on slovenialainen maantiepyöräilijä, ajajatyypiltään kirimies. Hän edusti slovenialaisjoukkueita Zheroquadro Radenskaa 2010 ja Savaa 2011–2012 ennen kuin aloitti korkeimmalla ammattilaistasolla Argos-Shimano / Giant-Alpecin -tallissa 2013. Hän siirtyi Orica-GreenEDGE-joukkueeseen 2016, ja edustaa edelleen samaa tallia, nykyiseltä nimeltään Team Jayco-AlUla.

Saavutuksia
-----------

Lähteet: Cycling Archives, ProCyclingStats, Cyclingbase

2010
Coupe des Nations Ville Saguenay, kokonaiskilpailun voitto
2011
Istrian Spring Trophy, 1. etapin voitto
GP Kranj, toinen
Memorial Henryka Lasaka, voitto
2012
Five Rings of Moscow, pistekilpailun ja 5. etapin voitto
Tour of Qinghai Lake, pistekilpailun sekä 2. 4. 6. 11. ja 13. etapin voitto
Memorial Henryka Lasaka, voitto
2013
Italian ympäriajo, 12. 13. ja 17. etapilla kolmas
Halle–Ingooigem, toinen
Pekingin ympäriajo, 5. etapin voitto
2014
Handzame Classic, voitto
Katalonian ympäriajo, 1. 2. ja 5. etapin voitto
Italian ympäriajo, 21. etapin voitto, 7. etapilla kolmas
Pekingin ympäriajo, 1. etapin voitto
2015
Tour du Haut-Var, 2. etapin voitto
Italian ympäriajo, 17. etapilla kolmas
2017
Slovenian ympäriajo, 2. etapin voitto
Maantieajon Slovenian-mestaruus
EM-kilpailut, maantieajossa viides
Arnhem–Veenendaal Classic, voitto
2019
Clasica de Almeria, kolmas
Slovenian ympäriajo, pistekilpailun ja 2. etapin voitto
Puolan ympäriajo, 2. ja 5. etapin voitto
EM-kilpailut, maantieajossa kahdeksas
Espanjan ympäriajo, 3. etapilla kolmas
2020
Puolan ympäriajo, pistekilpailun voitto
Bretagne Classic Ouest-France, toinen
Ranskan ympäriajo, 14. ja 19. etapilla toinen
2022
EM-kilpailut, maantieajossa kuudes

Lähteet
-------

1. 1 2  Luka Mezgec *cyclingarchives.com*. Viitattu 17.1.2022. (englanniksi)
2. 1 2  Luka Mezgec *procyclingstats.com*. Viitattu 1. tammikuuta 2023. (englanniksi)
3. ↑  Luka Mezgec *cyclingbase.com*.  Arkistoitu 15.10.2013. Viitattu 2.9.2013. (ranskaksi)
*Tämä artikkeli kertoo internet-ilmiöstä. Katso myös täsmennyssivu Orly.*
Alkuperäinen John Whiten ottama O RLY? -kuva.
**O RLY?**, lyhennys ilmaisusta "Oh, really?" (vap. suom. "Ihanko tosi?"), on suosittu Internetin ilmiö eli meemi.
Fraasi "O RLY?" tuli alkujaan suosituksi internetfoorumeilla vuoden 2003 puolivälissä.

Alkuperä
--------

Alkuperäiskappale O RLY?:n pöllökuvasta perustuu valokuvaaja John Whiten ottamaan valokuvaan, jonka kuvaaja lähetti alt.binaries.pictures.animals-uutisryhmään. Pöllökuva levisi nopeasti muille web-sivuille, kuten Farkille ja YTMND:lle, mistä seurasi lisää pöllöaiheisia kuvanmuokkauksia.

Muunnelmat
----------

O RLY?:stä on tehty monia muunnelmia, esimerkiksi:

* O WILLY (mukana kuva Bel-Airin Prinssistä, pilankohteena Will Smith)
* BOB MRLY (kuvassa reggae-laulaja Bob Marley)
* Ranskalaiselta näyttävä pöllö, jolla on viikset ja baskeri. Yleensä kuvassa lukee "O vraiment?" (ransk. *vraiment* ’todella’).

### O RLY? -ASCII-piirrokset

|  |  |  |
| --- | --- | --- |
| 
```
 
  ___ 
 {o,o}
 |)__)
 -"-"-
O RLY?
```
 | 
```
 
 ___ 
{o.o}
|)_(|
-"-"-
YA RLY
```
 | 
```
 
  ___
 {o,o}
 (__(|
 -"-"-
NO WAI!
```
 |
|

O RLY?:stä tehtyjä ASCII-versioita.
### O RLY? -tietokonemato

10. toukokuuta 2006 tietoturvayhtiö Sophos löysi Hoots.A-tietokonemadon, joka lähettää "O RLY?" -pöllön kuvia saastuneesta tietokoneesta verkkotulostimiin.

Lähteet
-------

1. ↑  Alkuperäinen kuva (Arkistoitu – Internet Archive)
2. ↑  O RLY? Thank Photoshop For Internet’s Goofy Memes *internetnews.com*.  7.12.2007. Viitattu 11.1.2015.
3. ↑  Sophos.com

Aiheesta muualla
----------------

* Orlyowl.com (arkistoitu 12.5.2008)
**Myrkkyliskot** (Helodermatidae) on liskoheimo, johon kuuluu vain yksi suku ja kaksi lajia, gilalisko ja skorpionilisko. Ne ovat komodonvaraanin lisäksi maailman ainoita myrkyllisiä liskoja.

Myrkkyliskot ovat hidasliikkeisiä, muodoltaan raskasrakenteisia ja paksuhäntäisiä. Ne osaavat kiivetä ja viettävät aikaansa paljon myös maan alla. Myrkkyliskojen myrkky on erittäin vahvaa ja sitä erittävät myrkkyrauhaset ovat alaleuassa, toisin kuin esimerkiksi käärmeillä. Lyhyet hampaat ovat uurteisia, mutta myrkky ei erity niiden päästä vaan hiukan kauempaa. Tämän vuoksi liskon täytyy pidellä saalistaan hetki, jotta myrkkyä ehtisi valua haavaan. Tämän mahdollistavat liskon vahvat leuat. Saalis kuolee hengityskeskusten halvaantumiseen, koska myrkky on neurotoksista (kuten esimerkiksi kobrilla. Myrkky voi tappaa lapsen tai vanhuksen ja terveelläkin ihmisellä kestää pitkään toipua sen puremasta, kaiken lisäksi käteen juuttunutta liskoa on lähes mahdoton saada käsin irti.

Myrkkyliskot syövät etenkin jyrsijöitä ja liskoja. Sen lisäksi ne ryöväävät lintujen ja matelijoiden pesiä. Ne pystyvät hyvin paastoamaan useita kuukausia. Myrkkyliskot elävät aavikoilla ja muilla kuivilla mailla Yhdysvaltain lounaisosista Meksikoon ja Guatemalaan.

Lajit
-----

* + Gilalisko (*Heloderma suspectum*)
	+ Skorpionilisko (*Heloderma horridum*)

Lähteet
-------

* Lahti, S. Heikkilä, M. & Viitanen, J. (toim.): *Zoo Suuri eläinkirja Osa 5: Kalat, sammakkoeläimet, matelijat*. WSOY, 1980. ISBN 951-0-08250-3.

### Viitteet


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q13417716
* Wikispecies: Helodermatidae
* BOLD: 105940
* CoL: 62542
* EoL: 1712
* EPPO: 1HELDF
* Fossilworks: 38031
* GBIF: 6934
* iNaturalist: 35001
* IRMNG: 102821
* ITIS: 174111
* NCBI: 8549

 |

 |